**Farské oznamy**

**Štvrtá veľkonočná nedeľa – Nedeľa Dobrého pastiera A (30. 4. 2023)**

|  |  |  |
| --- | --- | --- |
| Pondelok | Sv. Jozefa robotníka | 8.00 |
| Utorok | Sv. Atanáza, biskupa a učiteľa Cirkvi | 7.00 |
| Streda | Sv. Filipa a Jakuba, apoštolov, sviatok | 17.30 |
| Štvrtok | Za povolania na kňazský stav | 18.00 |
| Piatok | O Najsvätejšom srdci Ježišovom - prvý piatok | 17.00 |
| Sobota | O Nepoškvrnenom srdci Panny Márie | 7.00 a 18.00 Oblazov |
| Nedeľa | Piata veľkonočná nedeľa | 8.00 a 10.30 |

Máj je mesiacom Panny Márie kedy sa veriaci skrze mariánske modlitby utiekajú k Nebeskému Otcovi. Pozývam vás milí veriaci k úcte Matky Božej cez modlitbu svätého ruženca i loretánskych litánií tak doma ako i v našom chráme.

Tento týždeň máme prvý piatok. Pozývam všetkých ku sv. spovedi, zvlášť rodičov a deti, ktoré boli na prvom sv. prijímaní a mládežníkov, ktorí prijali sviatosť birmovania a tak sa zasvätiť Ježišovmu srdcu skrze 9 prvých piatkov. Spovedať budem pol hodinu pred každou sv. omšou a vo štvrtok od 17.00 a v piatok od 15.00hod. Vo štvrtok budeme mať celodennú adoráciu pre potešenie Ježišovho srdca, za pokoj vo svete, obnovu viery v našich rodinách a za nové kňazské povolania. Chcel by som osloviť vás milí dôchodcovia zapojiť sa do týchto modlitieb a obetovať za vaše rodiny, cirkev, kňazov... pol hodinku na adorácii. Zapísať sa môžete na stolíku vzadu. Začneme o 9.00hod. a ukončíme pred sv. omšou. V piatok sa o 16.45 pomodlíme litánie k Božskému srdcu.

Na budúcu nedeľu o 15.00hod. pozývam všetkých, ktorí patria do ružencového spoločenstva na modlitbu ruženca za našu farnosť a úmysly Panny Márie. Naozaj by som bol rád, kebyže všetci, čo do ruženca patria, tak prídeme. Je to znak jednoty a môžeme si vyprosovať spoločne veľké milosti. Po modlitbe pozývam ružu Janky Ostrochovskej na čaj alebo kávu na faru. (obetovanie za správnu voľbu vo voľbách)

Po sv. omši bude zbierka na kňazský seminár, ktorou môžeme podporiť mladých mužov, ktorí sa pripravujú na kňazov pre našu diecézu.

Na budúci týždeň budeme mať prvonedeľnú zbierku pre potreby našej farnosti.

V dňoch 7.-8. mája 2023 sa uskutoční Jarná púť na pútnickom mieste Hora Živčáková pri Turzovke. Slávnostnú sv. omšu 8. mája o 11.00 hod. bude celebrovať Mons. Tomáš Galis, žilinský biskup. V pondelok 8.5. o 8.30 by odišiel autobus zo zastávky Na rázcestí. Cena je 9 eur. Zatiaľ nás je málo, ale verím, že sa nazbierame. Keby sa niečo zmenilo, ešte to na budúcu nedeľu oznámim.

V dňoch 17.-21.7. budeme mať detský farský tábor. Na ktorý pozývam naše deti. V sakristii si môžete vyzdvihnúť prihlášku. Cena za tábor je 60 eur na dieťa. Kapacita centra je 28 detí a vek detí je od druhého ročníka základnej školy.

Sviatosť manželstva chcú prijať Marek Magáth pochádzajúci zo Svederníka a Nikola Pacholíková pochádzajúca z Oblazova a Artem Pashkov pochádzajúci z Ukrajiny a Pavlína Kováčiková bývajúca v Kotešovej. Prosím o modlitbu pre našich snúbencov, a ak by niekto vedel o nejakej cirkevnoprávnej prekážke, nech to ohlási na farský úrad.

Pravdepodobne ste si všimli, že máme novú krásnu spovedelnicu. Prosím tých, ktorí budú upratovať kostol a utierať ju, aby to vonkajšie sklo s motívom Božieho milosrdenstva a Duchom Svätým neumývali.

Chcel by som sa poďakovať za vaše modlitby, obety, upratovanie, kvetinovú výzdobu, finančnú podporu našej farnosti i za každý druh pomoci a na budúci týždeň prosím o upratovanie skupinu č. 1.